
24-TA-2171: Rīkojuma projekts (Vispārīgais)
Par nekustamo īpašumu daļu atsavināšanu Latvijas Republikas un Baltkrievijas Republikas valsts robežas joslas, patrulēšanas joslas un robežzīmju uzraudzības joslas ierīkošanai

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijā ietvertas atsauces uz Sabiedrības vajadzībām nepieciešamā nekustamā īpašuma atsavināšanas likuma (turpmāk -Atsavināšanas likums) 18. panta otro daļu, kas šajā gadījumā ir nekorekta atsauce. Proti, atsauce jāliek uz speciālo likumu - Ārējās sauszemes robežas infrastruktūras izbūves likuma 3. panta otro daļu, kas noteic, ka Nodrošinājuma valsts aģentūra informē personu, ka uz tai piederošo zemi ir noteikts servitūts un ka tiks uzsākti ārējās robežas infrastruktūras izbūves darbi. Turklāt institūcijas pienākums nosūtīt nekustamā īpašuma īpašniekam paziņojumu par nekustamā īpašuma vai tā daļas atsavināšanas nepieciešamību  sabiedrības vajadzību nodrošināšanai un noteikto atlīdzību noteikts Atsavināšanas likuma 18.panta pirmajā daļā. Lūdzam attiecīgi precizēt anotāciju.
Piedāvātā redakcija
-
	Rēzija Helēna Apine (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Vēršam uzmanību, ka no anotācijā sniegtās informācijas un pievienotajiem dokumentiem secināms, ka potenciāli būs jāvirza likums, lai atsavinātu projektā minētos nekustamos īpašumus sabiedrības vajadzībām. Tāpat vēršam uzmanību, ka tuvākajā laikā beigsies četru mēnešu termiņš (decembra beigas un janvāra sākums), kad Ministru kabinetam ir jāpieņem lēmums sabiedrības vajadzību nodrošināšanai nepieciešamā nekustamā īpašuma atsavināšanu par noteikto atlīdzību. Pēc kura, ja MK lēmumu nebūs pieņēmis, būs veicama atkārtota atlīdzības noteikšana.  Vienlaikus taisnīgai atlīdzībai jāatspoguļo nekustamā īpašuma vērtība pēc iespējas tuvāk atsavināšanas brīdim. Līdz ar to aicinām pievērst uzmanību tam, kad ir veikta konkrēto nekustamo īpašumu novērtēšana.
Piedāvātā redakcija
-
	Rēzija Helēna Apine (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar tekstu: 
"Saskaņā ar Likuma 27. panta pirmajā un otrajā daļā noteikto Nekustamā īpašuma īpašniekam ir tiesības apstrīdēt Satiksmes ministrijas noteikto atlīdzības apmēru. Ja netiks noslēgts pirkuma līgums par Nekustamā īpašuma daļas labprātīgu atsavināšanu, tiks virzīts likumprojekts par Nekustamā īpašuma daļas piespiedu atsavināšanu sabiedrības vajadzībām."
Piedāvātā redakcija
-
	Rēzija Helēna Apine (TM)

	4.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums
Lūdzam aizpildīt anotācijas sesto sadaļu, pamatojoties uz Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 15. punktu. 
Piedāvātā redakcija
-
	Rēzija Helēna Apine (TM)



